ກອງ​ກຳລັງ​ ສຫລ ​ແລະ ​ເກົາຫຼີ​ໃຕ້ ເຝິກຊ້ອມບຸກຂຶ້ນຝັ່ງ ໃນການຮ່ວມຊ້ອມລົບ Foal Eagle ປະຈຳປີ 
ເກົາຫຼີ​ເໜືອ ທຳ​ການປະ​ທ້ວງ​​ ເປັນ​ປະຈຳ ຕໍ່​ການຊ້ອມລົບ​ຮ່ວມ ປະຈຳປີ​ດັ່ງກ່າວ ທີ່ພຽງຢາງ​ເອີ້ນ​ວ່າ ​ເປັນ​ການ​ເຝິກຊ້ອມ ສຳ​ຫລັບ​ການບຸກລຸກຕົນ.
ທີ່ເກົາຫລີໃຕ້ ກອງກຳລັງຂອງ ສະຫະລັດ ແລະ ເກົາຫຼີໃຕ້ ໄດ້ ທຳການເຝິກແອບການບຸກຂຶ້ນຝັ່ງ ໃນວັນຈັນມື້ນີ້ ໃກ້ໆກັບເມືອງ ທ່າ Pohang ຊຶ່ງເປັນພາກສ່ວນນຶ່ງຂອງການຊ້ອມລົບປະຈຳປີ ທີ່ເອີ້ນວ່າ Foal Eagle ນັ້ນ ຮ້ອຍໂທນາວິກະໂຍທິນສະຫະລັດ Justin Whitaker ທີ່ປະຈຳ ການຢູ່ຄ້າຍທະຫານ ທີ່ເກາະ Okinawa ຂອງຍີ່ປຸ່ນ ກ່າວເຖິງ ເປົ້າໝາຍໃນການຊ້ອມລົບນີ້ວ່າ ບັນດາເຈົ້າໜ້າທີ່ກອງທັບເກົາຫຼີໃຕ້ ກ່າວວ່າ ການເຝິກແອບ ໄດ້ລະດົມເອົາ ທະຫານຈາກ ກອງທັບເຮືອ ແລະ ນາວິກະໂຍທິນ ຫລື Marines ປະມານ 7,600 ຄົນ ມາປະກອບສ່ວນ ແລະ ເຮືອ 30 ລຳ ພ້ອມທັງ ເຮືອຍົກພົນຂຶ້ນຝັ່ງ ອີກຫຼາຍໆລຳ ເມື່ອຕົ້ນເດືອນນີ້ ເກົາຫຼີເໜືອ ໄດ້ຍິງລູກສອນໄຟຂີປະນາວຸດ ລະຍະສັ້ນສອງລູກ ອອກ ຈາກແຄມຝັ່ງຕາເວັນອອກຂອງປະເທດ ຫຼາຍໆຊົ່ວໂມງ ກ່ອນໜ້າການເຝິກຊ້ອມຮ່ວມກັນ ທາງທະຫານຂອງສະຫະລັດ ແລະ ເກົາຫຼີໃຕ້ ຈະເລີ້ມຕົ້ນຂຶ້ນ ເກົາຫຼີເໜືອ ທຳການປະທ້ວງເປັນປະຈຳ ຕໍ່ການຊ້ອມລົບຮ່ວກກັນດັ່ງກ່າວ ຊຶ່ງຕົນເອີ້ນວ່າ ເປັນການເຝິກຊ້ອມສຳຫລັບການບຸກລຸກຕົນ ການຊ້ອມລົບ Foal Eagle ຈະດຳເນີນໄປຈົນຮອດ ວັນທີ 24 ເມສາ